Diari Oficial de la Generalitat Valenciana


Sumari del DOGV 7183, del 31-12-2013 (2013/12741)

RESOLUCIÓ de 13 de novembre de 2013, del president de la Comissió de Control del Pla de Pensions per als Empleats de la Generalitat, per la qual es fan públics els acords de l'esmentada Comissió de 13 de desembre de 2010, 15 d'abril de 2011 i de 9 de juliol i 13 de novembre de 2013, pels quals es modifiquen l'article 20, l'Addenda de les Especificacions del Pla de Pensions dels Empleats de la Generalitat, així com les definicions del títol preliminar.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7183

Data del DOGV
:   31-12-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/12786


Data del document
:   13-11-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública
    * funcionari
    * pensió complementària
    * legislació

RESOLUCIÓ de 13 de novembre de 2013, del president de la Comissió de Control del Pla de Pensions per als Empleats de la Generalitat, per la qual es fan públics els acords de l'esmentada Comissió de 13 de desembre de 2010, 15 d'abril de 2011 i de 9 de juliol i 13 de novembre de 2013, pels quals es modifiquen l'article 20, l'Addenda de les Especificacions del Pla de Pensions dels Empleats de la Generalitat, així com les definicions del títol preliminar. [2013/12566]  
En el Diari Oficial de la Comunitat Valenciana, de 30 de setembre de 2009, es va publicar la Resolució de 15 de setembre de 2009, del president de la Comissió Promotora del Pla de Pensions per als Empleats de la Generalitat, per la qual es dóna publicitat a l'Acord de la Comissió Promotora del Pla de Pensions dels Empleats de la Generalitat, de 15 de juliol de 2008, pel qual s'aproven les Especificacions del Pla de Pensions dels Empleats de la Generalitat.  
Les especificacions esmentades van ser modificades al seu torn per la Resolució de 14 de juliol de 2010, del president de la Comissió de Control del Pla de Pensions per als Empleats de la Generalitat, per la qual es dóna publicitat als acords de l'esmentada Comissió, de 22 d'abril de 2010 i 13 de juliol de 2010, pels quals es modifiquen l'article 39 i l'addenda de les especificacions del pla de pensions (DOCV 15.10.2010).  
Amb posterioritat, la Comissió de Control mencionada, en la reunió del dia 13 de desembre de 2010, va acordar la modificació de l'article 20.2 de les especificacions, relatiu a l'adquisició de la condició de beneficiari per la contingència de defunció. I d'altra banda, en la mateixa reunió es va acordar la modificació de l'addenda, per l'adhesió de cinc noves entitats promotores del pla de pensions: l'Institut Valencià d'Art Modern, l'Agència Valenciana de l'Energia, l'Institut de la Petita i Mitjana Indústria de la Generalitat Valenciana, l'Agència Valenciana del Turisme i l'Institut Valencià de Conservació i Restauració de Béns Culturals.  
L'addenda esmentada ha patit canvis posteriors per l'adhesió de noves entitats promotores.   
En la reunió de 15 d'abril de 2011, es va acordar la incorporació de l'Institut Valencià de la Música i de Teatres de la Generalitat Valenciana, i en la de 9 de juliol de 2013, es va acordar la incorporació del Consorci Hospital General Universitari de València.  
Finalment, en la reunió de la Comissió de Control de 13 de novembre de 2013, es va acordar modificar la definició d'entitat depositària, establida en el títol preliminar de les especificacions, així com fer públics en el Diari Oficial de la Comunitat Valenciana els acords aconseguits per la Comissió pendent de publicar.  
Per tot això, i amb l'objectiu de donar el major grau de difusió possible a les modificacions de les Especificacions del Pla de Pensions per als Empleats de la Generalitat adoptades per la Comissió de Control, s'acorda:  
  
Únic  
Fer públiques, en el Diari Oficial de la Comunitat Valenciana, les modificacions a les especificacions del Pla de Pensions dels Empleats de la Generalitat, aprovades per la Comissió de Control en les reunions de 13 de desembre de 2010, 15 d'abril de 2011, de 9 de juliol de 2013 i 13 de novembre de 2013, que figuren com a annex I.  
  
València, 13 de novembre de 2013.- El president de la Comissió de Control del Pla de Pensions dels Empleats Públics de la Generalitat: Eusebio Monzó Martínez  
  
  
ANNEX I  
  
- Acords adoptats en la reunió de la Comissió de Control del Pla de Pensions de 13 de desembre de 2010  
1. S'incorporen en l'apartat 3 de l'addenda les següents entitats promotores:  
- Institut Valencià d'Art Modern  
- Agència Valenciana de l'Energia  
- Institut de la Petita i Mitjana Indústria de la Generalitat Valenciana  
- Agència Valenciana del Turisme  
- Institut Valencià de Conservació i Restauració de Béns Culturals  
  
2. Es modifica el punt dos de l'article 20, que queda redactat en els termes següents:  
«2. En el cas de la contingència de defunció de partícip, partícip en suspens o beneficiari, en este últim cas haja sigut o no prèviament partícip del pla, podran ser beneficiàries les persones físiques designades en el formulari facilitat per l'entitat gestora o document anàleg. Si no hi ha una designació expressa, seran beneficiaris, de manera preferent i excloent, el cònjuge del causant, sempre que no estiga separat judicialment, la seua parella de fet, els descendents a parts iguals, els ascendents a parts iguals i la resta d'hereus d'acord amb les normes del dret civil. Si no es dónen el anteriors, s'entendrà que el partícip ha designat el pla com a beneficiari d'estes prestacions.  
  
L'entitat gestora tindrà en tot moment a disposició dels partícips documents en què puguen procedir a la designació de beneficiaris o la seua modificació.»  
- Acord adoptat en la reunió de la Comissió de Control del Pla de Pensions de 15 d'abril de 2011  
S'incorporen en l'apartat 3 de l'addenda les següents entitats promotores:  
- Institut Valencià de la Música  
- Teatres de la Generalitat Valenciana  
- Acord adoptat en la reunió de la Comissió de Control del Pla de Pensions de 9 de juliol de 2013  
S'incorpora en l'apartat 3 de l'addenda la següent entitat promotora:  
  
Consorci Hospital General Universitari de València  
- Acord adoptat en la reunió de la Comissió de Control del Pla de Pensions de 13 de novembre de 2013  
En el títol preliminar, es modifica la definició d?«Entitat depositària», en el sentit següent:  
«És l'entitat BANKIA, encarregada de la custòdia i depòsit dels valors mobiliaris i la resta d'actius financers integrats en el fons de pensions i de la realització de qualsevol funció que la normativa aplicable li encomane.»